ଭୁବନେଶ୍ୱର, ଜାନୁଆରୀ ୧୧(ଲୋକାଲ ୱାୟାର): ଜେଡି ସେଣ୍ଟର ଅଫ୍ ଆର୍ଟ, ଭୁବନେଶ୍ୱର ତରଫରୁ ପ୍ରତ୍ୟେକ ମାସ ଦ୍ୱିତୀୟ ଶନିବାର ଦିନ ଆୟୋଜନ କରାଯାଉଥିବା 'କଳାକାରଙ୍କ ସାଙ୍ଗେ' (ମିଟ୍ ଦ ଆର୍ଟିଷ୍ଟ)ର ୨୩୬ତମ କାର୍ଯ୍ୟକ୍ରମ ଶନିବାର ଭୁବନେଶ୍ୱରଠାରେ ଅନୁଷ୍ଠିତ ହୋଇଯାଇଅଛି । ଏଥରର ବିଷୟବସ୍ତୁ ଥିଲା 'ଓଡ଼ିଶାର ପ୍ରାଚୀନ ବୟନଶିଳ୍ପ' ।
କାର୍ଯ୍ୟକ୍ରମରେ ଆନୁଷ୍ଠାନିକ ଭାବେ ମୁଖ୍ୟ ଅତିଥି ତଥା ଟେକ୍ସଟାଇଲ୍ ଡିଜାଇନର୍ ପଙ୍କଜା ସେଠୀଙ୍କୁ କଳାକାର ପଦ୍ମଭୂଷଣ ଯତୀନ ଦାସ ଅନୁଷ୍ଠାନ ତରଫରୁ ପାରମ୍ପରିକ ଉତ୍ତରୀୟ ଓ ପୁଷ୍ପଗୁଚ୍ଛ ଦେଇ ସମ୍ମାନିତ କରିଥିଲେ ।
ପଙ୍କଜା ସେଠୀ ପ୍ରାଚୀନ ବୟନଶିଳ୍ପ ବିଷୟରେ ନିଜର ଅନୁଭୂ୍ତି ବର୍ଣ୍ଣନା କରିଥିଲେ । ପ୍ରଥମେ ପଙ୍କଜା ସେଠୀ ଆଦିବାସୀ ସାନ୍ତାଳମାନଙ୍କ ସହିତ ରହି କାମ କରିଥିଲେ ।
ସାନ୍ତାଳମାନଙ୍କର କାନ୍ଥରେ କରୁଥିବା ଡିଜାଇନକୁ ସେମାନେ କିପରି ଟେକ୍ସଟାଇଲ୍କୁ ଆଣିପାରିଛନ୍ତି ତାହା ଦେଖି ସେ ବିସ୍ମିତ ହୋଇଥିଲେ ।
ତା'ପରେ ସେ ଡଙ୍ଗରିଆ କନ୍ଧଙ୍କ ଏମ୍ବ୍ରୟଡରୀ କପଡ଼ା ଉପରେ ଗବେଷଣା କରିଥିଲେ । ଆଦିବାସୀମାନଙ୍କ କଳାକୁ ଭଲ ଭାବରେ ବୁଝିବା ପାଇଁ ସେ ପୁଣି ଆନ୍ଥ୍ରୋପୋଲୋଜି ପଢ଼ିଥିଲେ ।
ପରେ ଟେକ୍ସଟାଇଲ୍ ଡିଜାଇନ୍ ଜ୍ଞାନ ସହ ଆନ୍ଥ୍ରୋପୋଲୋଜିର ଜ୍ଞାନକୁ ମିଶାଇ ଗଦବା ଆଦିବାସୀଙ୍କର କୋଟପାଡ଼ କପଡ଼ା ଉପରେ ଗବେଷଣା କରି ଡିଜାଇନ୍ କରିଥିଲେ ।
ତାଙ୍କର ଏ ଡିଜାଇନ୍ ଲଣ୍ଡନର ପୃଥିବୀ ପ୍ରସିଦ୍ଧ ଭିକ୍ଟୋରିଆ ଆଲବର୍ଟ ମ୍ୟୁଜିୟମରେ ପ୍ରଦର୍ଶିତ ହେଉଛି । ତାଙ୍କର ଏ ଆଲୋଚନା ପରେ ତାଙ୍କ ନିର୍ଦ୍ଦେଶିତ ଦୁଇଟି ଡକୁମେଣ୍ଟାରୀ ଫିଲ୍ମ ମଧ୍ୟ ପ୍ରଦର୍ଶିତ କରିଥିଲେ ।
କାର୍ଯ୍ୟକ୍ରମରେ ଲଳିତ ମାନସିଂହ, ପ୍ରଫେସର ପି.କେ.ମିଶ୍ର, ପଦ୍ମଶ୍ରୀ ଦେବୀପ୍ରସନ୍ନ ମିଶ୍ର, ନିବେଦିତା ସ୍କୁଡର, ଧିରେନ୍ ଦାସ, ବୀରେନ୍ ଦାସ, ନନ୍ଦିତା ଦାସ, ସିିଦ୍ଦାର୍ଥ ଦାସ, ଅବସର ବେଉରିଆ, ଶ୍ୟାମହରି ଚକ୍ର, ଶ୍ରୀବତ୍ସ ସାମଲ, ଶାନ୍ତନୁ ମହାପାତ୍ର, ବିପିନ ମହାନ୍ତି, ମଙ୍ଗଳା ପ୍ରସାଦ ମହାନ୍ତି, ଦେବଦାସ ଛୋଟରାୟ, ବିୟତପ୍ରଜ୍ଞା ତ୍ରିପାଠୀ, ବିଷ୍ଣୁ ପ୍ରସାଦ ମହାପାତ୍ର, ପ୍ରଫୁଲ୍ଲ ମିଶ୍ର ପ୍ରମୁଖ ଅଂଶଗ୍ରହଣ କରିଥିଲେ । କାର୍ଯ୍ୟକ୍ରମ ପରିଚାଳନାରେ ବିଶ୍ୱଜିତ ରାଉତ ସହଯୋଗ କରିଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
